**TELEPÜLÉSKÉPI VÉLEMÉNYEZÉSI ELJÁRÁS**

1. Kaposvár Megyei Jogú Város Önkormányzatának 49/2017. (XII. 13.) önkormányzati rendelete (továbbiakban Ör.) rendelkezik Kaposvár Megyei Jogú Város településképi védelméről.

2. Ennek értelmében – és az egyéb vonatkozó jogszabályok értelmében – egyes hatósági engedélyhez illetve egyszerű bejelentéshez kötött tevékenységek tekintetében településképi véleményezési eljárást kell lefolytatni az Ör. 37. §-a alapján a 8. melléklet 1. fejezetében meghatározott eljárásokat megelőzően.

3. A településképi véleményezési eljárás illetékmentes.

4. A polgármester településképi véleményezési eljárás keretében hozott településképi véleménye az Ör. 8. mellékletének 1. fejezetében meghatározott esetekben a Helyi Építészeti és Műszaki Tervtanács, a Tervtanács akadályoztatása esetén a tervtanács elnökének szakmai álláspontján alapul.

5. A településképi véleményezési eljárást az engedélyezési eljárást megelőzően kell lefolytatni. Az eljárás lefolytatásához a kérelmező kérelmét a Tervtanácsi véleménnyel együtt az ÉTDR rendszerbe tölti fel.

6. A polgármester a véleményében engedélyezésre vagy tudomásulvételre – előírások meghatározásával vagy előírás nélkül – javasolja a tervezett építési tevékenységet, vagy engedélyezésre vagy tudomásulvételre nem javasolja, ha a kérelem vagy mellékletei nem felelnek meg a jogszabályi előírásoknak, vagy a tervezett építési tevékenység nem felel meg a településképi illeszkedés követelményeinek.

7. A polgármester a településképi véleményét a beterjesztéstől számított 15 napon belül megküldi az építtetőnek vagy a kérelmezőnek.

8. A településképi vélemény ellen a közléstől számított 15 napon belül kifogásnak van helye.